da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en et en da en da en da da da da da da sv en da da en da da da da da da da da da da da da da da da da da da da da da da da da da sv da da da da da da da da da da da da da da nb da da da da da da da da da da da da da da da da da da da sv da da da da nn da da da sv da da da da da da da da sv da da ro da da da pt da da da sv en da fi da da hu da nn da da da nl de de de sv da
Skabelon til lejers opsigelse af erhvervslejemål
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Lav hurtigt og sikkert en lejers opsigelse af erhvervslejemål på få minutter. Opsigelse af et erhvervslejemål betyder, at enten lejer eller udlejer ønsker at blive frigjort fra den indgåede erhvervslejekontrakt i henhold til vilkårene i kontrakten.
Få ubegrænset adgang fra 3 kr. pr. dag | Se Priser
Denne skabelon kan bruges, når lejer ønsker at opsige sit erhvervslejemål. Skabelonen gør det nemt for dig som lejer at sende en opsigelse til udlejer, og samtidig sikre dig, at opsigelsen indeholder alle de nødvendige oplysninger.
Hvad betyder opsigelse af et erhvervslejemål?
Opsigelse af et erhvervslejemål betyder, at enten lejer eller udlejer ønsker at blive frigjort fra den indgåede erhvervslejekontrakt i henhold til vilkårene i kontrakten. Hvor længe du som lejer er bundet til erhvervslejemålet, afhænger af opsigelsesvarslet i din erhvervslejekontrakt. Når opsigelsesvarslet udløber vil du som lejer blive frigjort af erhvervslejekontrakten mod at det lejede bliver afleveret retur til udlejer.
Et opsigelsesvarsel betyder, at du ikke bliver frigjort fra dit erhvervslejemål med det samme. Du hæfter altså fortsat for lejemålet i en periode efter, du har opsagt dette, og du kan naturligvis fortsat bruge lejemålet i denne periode.
Det er opsigelsesvarslet i din erhvervslejekontrakt, der er afgørende for, hvor længe du skal fortsætte med at betale husleje efter, du har sagt op. Hvis der ikke er aftalt et opsigelsesvarsel i din kontrakt, vil det være erhvervslejeloven der gælder. Efter erhvervslejelovens § 64 er lejers opsigelsesvarsel 3 måneder til den første i en måned.
I nogle erhvervslejekontrakter er der aftalt uopsigelighed, som binder dig til lejemålet i en vis periode.
Hvornår kan lejer opsige et erhvervslejemål?
Som lejer kan du opsige dit erhvervslejemål, når du ikke længere ønsker at have dette. Du skal dog være opmærksom på, hvor længe du vil være bundet til lejemålet. Det kan for eksempel fremgå, at dit opsigelsesvarsel er 3, 6 eller 12 måneder. Du vil først kunne frigøres for erhvervslejemålet efter, at opsigelsesvarslet er udløbet. Du skal forsat indbetale erhvervsleje i denne periode.
Det kan aftales, at erhvervslejemålet er uopsigeligt både for lejer og for udlejer. Det betyder, at du i en vis periode som udgangspunkt ikke kan komme ud af erhvervslejekontrakten. Det kan for eksempel være aftalt, at du ikke kan opsige erhvervslejekontrakten i de første 5 år efter kontraktens indgåelse. Hvis du opsiger før tid, vil du hæfte for betaling af erhvervsleje i hele uopsigelighedsperioden.
Bestemmelser om uopsigelighed kan være formuleret på forskellige måder, f.eks. at ”lejemålet er uopsigeligt, og det kan først opsiges efter d. 1/5-2021. Opsigelse herefter kan ske med 3 måneders varsel” eller ”Lejemålet kan tidligst opsiges til fraflytning d. 1/5-2021”.
Hvad gør du, hvis du har en uopsigelig erhvervslejekontrakt, og du ikke har råd til at betale leje?
Dokumenter.dk anbefaler, at du straks kontakter din udlejer, og forsøger at forhandle dig frem til en løsning. Hvis I ikke en finder en løsning, og du vælger at aflevere lejemålet og nøglerne til udlejer, skal udlejer straks gå i gang med at finde en ny lejer. Udlejer skal dermed iagttage sin tabsbegrænsningspligt og bestræbe sig på at genudleje erhvervslejemålet hurtigst muligt, så du ikke pålægges unødvendige omkostninger. Du vil dog fortsat hæfte for betaling af leje mv. indtil udlejer har fået genudlejet lejemålet.
Hvad skal lejers opsigelse indeholde?
Din opsigelse til udlejer skal indeholde oplysning om, at du ønsker at opsige erhvervslejemålet. Det er en god idé at skrive ind, hvornår opsigelsesvarslet løber til, og hvornår du vil være ude af erhvervslejemålet og aflevere nøgler til udlejer.
Dokumenter.dk anbefaler, at du opsiger dit erhvervslejemål skriftligt, så du kan bevise at opsigelse er sket.
Med vores skabelon kan du nemt og hurtigt udarbejde en opsigelsesskrivelse til din udlejer og sikre dig, at du har alle relevante informationer med.
Hvordan skal opsigelsen afsendes?
Der er ingen krav til, hvordan en opsigelse skal afsendes. Det er en god idé, at du sikrer dig, at dit brev når frem til udlejer, så du kan dokumentere, at erhvervslejemålet er opsagt.
Dokumenter.dk anbefaler derfor, at du sender opsigelsen på en af følgende måder:
Som brev med afleveringsattest
Som e-mail med kvittering
Som brev der overbringes, hvor udlejer kvitterer for modtagelsen
Hvad er forskellen på opsigelse og ophævelse?
Opsigelse af et erhvervslejemål vil ske med et opsigelsesvarsel. Du er dermed bundet af din erhvervslejekontrakt indtil udløbet af varslet, og du skal forsætte med at betale leje i denne periode.
Ophævelse sker derimod straks og uden et varsel. Ophævelse kræver dog, at udlejer har begået et væsentligt kontraktsbrud, og at udlejer derved væsentligt har misligholdt sine forpligtelser i henhold til erhvervslejekontrakten.
Kan du som lejer ophæve erhvervslejemålet?
Ja. Der skal dog være en væsentlig grund til at du ophæver erhvervslejemålet, da dette er meget indgribende for udlejer. Du kan altså ikke ophæve på baggrund af mindre forhold, der skal være tale om væsentlig misligholdelse fra udlejers side, før ophævelse kan komme på tale.
Hvad betyder væsentlig misligholdelse fra udlejers side?
Væsentlig misligholdelse betyder at udlejer har tilsidesat sine forpligtelser i erhvervslejekontrakten, og at dette har haft stor betydning for dig som lejer.
Det kan for eksempel være, at udlejer har udskiftet låse i lejemålet, så du pludselig ikke kan komme ind, og at du derved ikke kan benytte det lejemål, som du betaler for. Hvis dette sker, anbefaler Dokumenter.dk, at du sender udlejer et påkrav. I påkravet skal du bede udlejer udlevere nøgler straks og senest inden en bestemt dato, og varsle at lejemålet vil blive ophævet hvis det ikke sker. Hvis udlejer ikke efterfølgende udlevere nøgler og giver dig adgang til lejemålet, kan du ophæve erhvervslejemålet under henvisning til udlejers væsentlige misligholdelse af kontrakten.
Skabelonen til lejer opsigelse af erhvervslejemål er udarbejdet af advokat Simon Trolle Markussen, som har speciale i erhvervslejeret. Simon rådgiver dagligt små og store virksomheder med i forbindelse med opsigelse og ophævelse af erhvervslejemål.
Simon Trolle Markussen Advokat og juridisk direktør Dokumenter.dk Kontaktinformation Telefon: 45331830 sm@dokumenter.dk
Vær færdig på 5 minutter
3. Kvalitetsstemplet af Advokater
Andre har også købt
Erhverv, Erhvervslejemål, Opsigelse og ophævelse
Lejers indsigelse til opsigelse af erhvervslejemål
Korrekt indsigelse til opsigelsen
DKK 125 ekskl. moms Start dokumentguide
Erhverv, Erhvervslejemål, Kontrakter og aftaler, Opsigelse og ophævelse
Lejemålets aflevering og konsekvens af misligeholdelse
Depositum og lejebetaling i den resterende lejeperiode
Klausul om erstatning og fraflytningsgodtgørelse
Samt andre relevante bestemmelser
DKK 395 ekskl. moms Start dokumentguide
Erhverv, Erhvervslejemål, Opsigelse og ophævelse
Lejers accept af udlejers opsigelse med krav om erstatning
Angivelse af lejemålet og accept af opsigelse
Krav og opgørelse af erstatning
Henvisninger til bestemmelser i erhvervslejeloven
Samt andre relevante bestemmelser
DKK 125 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte